LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 290**

**2022.gada 21.aprīlī plkst.10.30**

**Videokonferences formātā**

Sēdē piedalās:

Komisijas locekļi:

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

 Citas personas:

Ministru prezidenta parlamentārā sekretāre Evika Siliņa;

Veselības ministrijas parlamentārais sekretārs Ilmārs Dūrītis;

Veselības ministrijas Sabiedrības veselības departamenta direktore Santa Līviņa;

Veselības ministrijas Veselības aprūpes departamenta Ārstniecības kvalitātes nodaļas vadītāja Sanita Janka;

Iekšlietu ministrijas valsts sekretāra vietnieks Juridiskā departamenta direktors Vilnis Vītoliņš;

Finanšu ministra padomniece Karina Ploka;

Finanšu ministrijas Tiešo nodokļu departamenta Uzņēmumu nodokļu un starptautisko nodokļu jautājumu nodaļas vadītājs Andis Kokenbergs;

Finanšu ministrijas Tiešo nodokļu departamenta direktores vietnieks Andrejs Birums;

Tiesībsarga palīdze Agnese Ūlande;

Latvijas Republikas Tiesībsarga biroja Pilsonisko un politisko tiesību nodaļas vadītāja vietniece Gundega Bruņeniece;

Saeimas Juridiskā biroja pārstāvji – Dina Meistare, Lilita Vilsone, Edvīns Danovskis, Sanita Terēza Ozoliņa.

Darba kārtībā:

**Likumprojekts “**Grozījums Ukrainas civiliedzīvotāju atbalsta likumā” ([1432/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1415/Lp13" \t "_blank)), 1. lasījums.

Sēdi vada: J.Rancāns, komisijas priekšsēdētājs.

Sēdi protokolē: M.Veinalds, komisijas konsultants.

Sēdes veids: atklāta.

J.Rancāns atklāj sēdi. Norāda, ka Ministru kabineta iesniegtais likumprojekts **“**Grozījums Ukrainas civiliedzīvotāju atbalsta likumā” ([1432/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1415/Lp13" \t "_blank)) ir ar nelieliem trūkumiem. Dod vārdu Veselības ministrijas pārstāvim.

S.Janka informē par likumprojekta būtību.

J.Rancāns konstatē, ka iesniegtais likumprojekts būs jānoraida un jāvirza alternatīvais likumprojekts **“**Grozījums Ukrainas civiliedzīvotāju atbalsta likumā”. Dod vārdu Juridiskā biroja pārstāvim.

S.T.Ozoliņa sniedz Juridiskā biroja viedokli par iesniegto likumprojektu. Atzīst, ka Juridiskais birojs ir aicinājis izveidot alternatīvo likumprojektu.

J.Rancāns aicina balsot par likumprojektu **“**Grozījums Ukrainas civiliedzīvotāju atbalsta likumā” ([1432/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1415/Lp13" \t "_blank)).

Balsojuma rezultāts: par – 0; pret – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); atturas – 0.

Komisijas lēmums: neatbalstīt likumprojektu **“**Grozījums Ukrainas civiliedzīvotāju atbalsta likumā” ([1432/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1415/Lp13" \t "_blank)).

J.Rancāns aicina balsot par atbalstu alternatīvajam likumprojektam **“**Grozījums Ukrainas civiliedzīvotāju atbalsta likumā” pirmajā lasījumā.

Balsojuma rezultāts: par – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); pret – 0; atturas – 0.

Komisijas lēmums: atbalstīt alternatīvo likumprojektu **“**Grozījums Ukrainas civiliedzīvotāju atbalsta likumā”.

J.Rancāns aicina balsot par steidzamības noteikšanu alternatīvajam likumprojektam **“**Grozījums Ukrainas civiliedzīvotāju atbalsta likumā”.

Balsojuma rezultāts: par – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); pret – 0; atturas – 0.

Komisijas lēmums: lūgt Saeimu atzīt alternatīvo likumprojektu **“**Grozījums Ukrainas civiliedzīvotāju atbalsta likumā” par steidzamu.

J.Rancāns aicina balsot par lūgumu Saeimai izskatīt alternatīvo likumprojektu **“**Grozījums Ukrainas civiliedzīvotāju atbalsta likumā” otrajā lasījumā bez atkārtotas izskatīšanas atbildīgajā komisijā un nenoteikt priekšlikumu iesniegšanas termiņu.

Balsojuma rezultāts: par – 8 (J.Rancāns, E.Šnore, A.Bašķis, R.Bergmanis, A.Latkovskis, M.Možvillo, M.Šteins, Z.Tretjaka); pret – 0; atturas – 0.

Komisijas lēmums: lūgt Saeimu izskatīt alternatīvo likumprojektu **“**Grozījums Ukrainas civiliedzīvotāju atbalsta likumā” otrajā lasījumā bez atkārtotas izskatīšanas atbildīgajā komisijā un nenoteikt priekšlikumu iesniegšanas termiņu.

J.Rancāns ierosina par referentu ievēlēt M.Šteinu.

Komisijas locekļiem iebildumu nav.

Komisijas lēmums: par referentu ievēlēt M.Šteinu.

J.Rancāns ierosina noteikt priekšlikumu iesniegšanas termiņu alternatīvā likumprojekta “Grozījums Ukrainas civiliedzīvotāju atbalsta likumā” otrajam lasījumam piecas minūtes gadījumā, ja kāds no Saeimas locekļiem iebilst pret tā izskatīšanu otrajā lasījumā bez priekšlikumu iesniegšanas termiņa noteikšanas, un lūgt Saeimu iekļaut alternatīvā likumprojekta “Grozījums Ukrainas civiliedzīvotāju atbalsta likumā” izskatīšanu otrajā lasījumā Saeimas 2022.gada 21.aprīļa sēdē.

Komisijas locekļiem nav iebildumu noteikt priekšlikumu iesniegšanas termiņu alternatīvā likumprojekta “Grozījums Ukrainas civiliedzīvotāju atbalsta likumā” otrajam lasījumam piecas minūtes gadījumā, ja kāds no Saeimas locekļiem iebilst pret tā izskatīšanu otrajā lasījumā bez priekšlikumu iesniegšanas termiņa noteikšanas, un lūgt Saeimu iekļaut alternatīvā likumprojekta “Grozījums Ukrainas civiliedzīvotāju atbalsta likumā” izskatīšanu otrajā lasījumā Saeimas 2022.gada 21.aprīļa sēdē.

M.Možvillo vēlas dzirdēt Juridiskā biroja skaidrojumu jautājumā par to, kas uzskatāms par Ukrainas civiliedzīvotāju.

M.Šteins paskaidro, ka šis jēdziens jau ir skaidrots likumā.

S.T.Ozoliņa paskaidro, ka jēdziena “Ukrainas civiliedzīvotāji” Ukrainas civiliedzīvotāju atbalsta likuma izpratnē skaidrojums sniegts Ukrainas civiliedzīvotāju atbalsta likuma pirmajā pantā.

J.Rancāns pasludina komisijas sēdi par slēgtu.

Sēde pabeigta 2022.gada 21.aprīlī plkst.10.43.

Komisijas priekšsēdētājs

J.Rancāns

Komisijas sekretārs

E.Šnore

Sēdes protokolētājs

M.Veinalds